b'\n_START_ARTICLE_\nSkladnost (geometrija)\n_START_PARAGRAPH_\nSkl\xc3\xa1dnost (redko kongru\xc3\xa9nca) v geometriji pomeni, da imata dve mno\xc5\xbeici to\xc4\x8dk enako obliko in velikost. Matemati\xc4\x8dna definicija skladnosti je povezana s togimi premiki (s preslikavami, ki ohranjajo razdalje):_NEWLINE_Mno\xc5\xbeici to\xc4\x8dk sta skladni, \xc4\x8de lahko preslikamo eno na drugo s togim premikom tako, da se popolnoma prekrijeta._NEWLINE_Dejstvo, da sta mno\xc5\xbeici A in B skladni, zapi\xc5\xa1emo kot: ._NEWLINE_Skladnost preu\xc4\x8dujemo v ravninski geometriji zlasti pri likih. Skladna lika imata enako obliko, enako dolge stranice, enako velike kote, enak obseg in enako plo\xc5\xa1\xc4\x8dino._NEWLINE_V prostorski geometriji preu\xc4\x8dujemo skladnost zlasti pri telesih. Skladni telesi imata enako dolge robove, enako povr\xc5\xa1ino in enako prostornino.'